Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: 17 2/1982. (II. 22.) KPM rendelet a veszélyes áruk nemzetközi belvízi szállításáról szóló szabályzatról.
Paragraph Index: 673

1. Általános rendelkezések 1.1 A következõ ábrák a Szabályzat I. része 3. fejezetének cikkeiben foglalt jelzésekre vonatkoznak; azonban az illetékes hatóságok által meghatározott esetekben elõírt vagy engedélyezett jelzésekre nem vonatkoznak. 1.2 Az ábrák tájékoztató jellegûek, csak a Szabályzat szövege az egyedüli hiteles. Az esetleg elõírt kiegészítõ jelzésekre vonatkozóan az ábrák – csak a kiegészítõ jelzést; vagy – ha ez szükséges, egyidejûleg az alapjelzést és a kiegészítõ jelzést tüntetik fel. Az ábrák alatti magyarázatok csak a kiegészítõ jelzésekre vonatkoznak. 1.3 Azt a tolt köteléket, amelynek legnagyobb méretei nem haladják meg a 110 × 12 m-t, valamint azt a mellévett alakzatot, amelynek legnagyobb méretei nem haladják meg a 110 × 23 m-t, magányos géphajónak kell tekinteni (3.01 cikk, 3. bekezdés). 1.4 Eltérõ rendelkezések hiányában a következõ fogalmak jelentése azonos a 3.01 cikk 5. bekezdésében foglaltakkal: 1.4.1 Az „árbocfény” kifejezés oly módon elhelyezett 225° látószögû, folyamatosan világító erõs fehér fényt jelent, amely a hajó orra felõl nézve, a középsíkra merõleges síktól hátrafelé 22° 30'-ig látható; 1.4.2 Az „oldalfények” kifejezés a jobb oldalon egy közepesen erõs zöld fényt és bal oldalon egy közepesen erõs vörös fényt jelent, amelyek folyamatosan világítók és 112° 30'-es látószögûek, a hajó orra felõl nézve a középsíkra merõleges síktól hátrafelé 22° 30'-ig láthatók; 1.4.3 A „farfény” kifejezés olyan 135° látószögû, folyamatosan világító közepesen erõs vagy szokásos fehér fényt jelent, amely a hajó fara felõl nézve mindkét oldal felé 67° 30'-ig látható; 1.4.4 A „minden oldalról látható fény” kifejezés 360° látószögben megszakítás nélkül kibocsátott fényt jelent. 1.5 Magyarázatok az ábrákhoz: A szemlélõ számára nem látható fények, középen ponttal jelölve a Minden oldalról látható folyamatos fény b A látóhatár korlátozott ívén látható folyamatos fény c Villogó fény d Szükség szerint vagy nem kötelezõen alkalmazott fény e Lobogó vagy tábla f Lengõ g Gömb h Henger i Kúp j Kettõs kúp k Radarreflektor l Éjszakai jelzések Nappali jelzések

Source: https://magyarkozlony.hu/hivatalos-lapok/c7a52c4bde8df8a58f50ee9f7007e8c3fc923a80/dokumentumok/f4043e213887fd4a1d515c1b67b496eb2d1f6d2d/letoltes